**Dodatok č.5 k Nájomnej zmluve**

**uzatvorenej podľa § 663 a nasl. Občianskeho zákonníka**

**o nájme priestorov budovy**

**Zariadenia opatrovateľskej služby v Stakčínskej Roztoke a priľahlých parciel**

Prenajímateľ : **Obec Stakčínska Roztoka**

 **Stakčínska Roztoka č. 21, 067 61 Stakčínska Roztoka**

 **IČO: 00323586**

Bankové spojenie : Prima banka

 Č. účtu : SK28 5600 0000 0089 0252 0001

 (ďalej len prenajímateľ)

a

Nájomca : **Provital, n.o.**

 **Študentská 1458/21, 069 01 Snina**

 **IČO: 50868047**

 **Bankové spojenie : ČSOB, a.s.**

 **Č. účtu : SK86 7500 0000 0040 2620 1554**

 (ďalej len nájomca)

Na základe článku IX. ods.1 Zmluvy o prenájme zo dňa 24.08.2018 sa hore uvedené zmluvné strany dohodli na uzatvorení tohto Dodatku č. 5 k Nájomnej zmluve uzatvorenej podľa § 663 a nasl. Občianskeho zákonníka medzi prenajímateľom Obcou Stakčínska Roztoka a nájomcom Provital, n.o. o nájme priestorov budovy ZOS v Stakčínskej Roztoke a priľahlých parciel zo dňa 24.08.2018.

**Predmet dodatku**

1. V článku VII. Nájomné sa vypúšťa doterajšie znenie odseku 2 - tretia a štvrtá veta (v znení dodatku č.4, pričom prvá veta a druhá veta odseku 2 zostáva v platnosti) a nahrádza sa nasledovným znením :

Nájomca berie na vedomie a súhlasí, že odo dňa 1.9.2021 bude zo strany prenajímateľa poskytnutý nájomcovi na vykurovanie pôvodný kotol na drevoštiepku s príslušenstvom (rozvody, servoventily, podávač drevoštiepky a riadiaci elektrický systém) vo vlastníctve prenajímateľa, namiesto kotla zn. Qtermo Solid klasik 50 kW na tuhé palivo (drevo) s príslušenstvom, ktorý kotol zn. Qtermo Solid klasik 50 kW bude slúžiť nájomcovi len ako záložný kotol.

Nájomca berie na vedomie a súhlasí s tým, že všetky náklady spojené s vykurovaním (t.j. nákup, dovoz drevnejštiepky a prevádzka kotolne), ako aj náklady na technické kontroly vykurovacieho systému (oboch kotlov) bude od účinnosti tohto dodatku hradiť nájomca. Taktiež nájomca berie na vedomie a súhlasí s tým, že počas trvania nájomného vzťahu bude zabezpečovať opravu a údržbu oboch horeuvedených kotlov.

Zároveň sa v odseku 2 vkladá  piata a šiesta veta s nasledujúcim znením :

V priebehu topnej sezóny, t.j. v období od mesiaca september do mesiaca apríl, teda v rámci bežnej topnej sezóny v rámci kalendárneho roka zabezpečí nájomca pre prenajímateľa vykurovanie kultúrneho domu a obecného úradu v Obci Stakčínska Roztoka s tým, že počet mesiacov, kedy bude vykurovanie nevyhnutné, bude zmluvnými stranami upresnené vzájomnou dohodou počas tej ktorej danej topnej sezóny.

Zmluvné strany sa dohodli a súhlasia s tým, že náklady spojené s vykurovaním priestorov kultúrneho domu a obecného úradu bude prenajímateľ nájomcovi uhrádzať sezónne zakúpením a dodaním drevoštiepky v hmotnosti min. 4,2 tony, max. 4,5 tony (v závislosti od objemu nakládky dodávateľa) a to mesačne za zmluvnými stranami dohodnuté obdobie.

**Záverečné ustanovenia**

1. Dodatok č. 5 nadobúda platnosť dňom podpísania oboma zmluvnými stranami a účinnosť podľa ustanovenia §47a ods. 1 Občianskeho zákonníka dňom nasledujúcim po dni jeho zverejnenia na webovom sídle Prenajímateľa.
2. Dodatok č. 5 je vyhotovený v dvoch rovnopisoch, 1x pre nájomcu, 1x pre prenajímateľa.
3. Zmluvné strany vyhlasujú, že si Dodatok č. 5 riadne prečítali, súhlasia s jeho obsahom, vyhlasujú, že Dodatok č. 5 je uzatvorený na základe slobodnej a vážnej vôle, nie v tiesni, nie za nápadne nevýhodných podmienok a na znak súhlasu Dodatok č. 5 podpisujú.

V Stakčínskej Roztoke, dňa 09.08.2021

Prenajímateľ : Nájomca :

............................................... ....................................................

 MVDr. Ján Stošek Ing. Vladimír Lazor

 starosta obce konateľ Provital, n.o.